**A 2015. október 15-i rendes képviselő-testületi ülés határozatai**

**82 – 86**

**82/2015.(X. 15.) számú határozat** (6 igen egyhangú szavazattal)

Rád Községi Önkormányzat Képviselő-testülete a 2015. október 15-i rendes képviselő-testületi ülés napirendjét az alábbiak szerint fogadja el:

1./ Rendelet a szociális tüzelőanyag támogatás, mint természetben nyújtott települési, önkormányzati támogatás szabályairól (9/2015.(X. 15.) rendelet)

 Előterjesztő: Rutkai Róbert aljegyző

2./ Beszámoló a Rádi szennyvízcsatorna közműberuházás projekt lezárását követő pénzügyi elszámolásról, valamint az indokolt és igazolt kiadások rendezése

Előterjesztő: Lieszkovszki Gábor polgármester

3./ Környezetvédelmi és szociális célú önkormányzati földbérlés

Előterjesztő: Lieszkovszki Gábor polgármester

4./ A Galga-mente és Térsége Leader Egyesület 2016. évi tagdíjának átutalása

Előterjesztő: Lieszkovszki Gábor polgármester

Határidő: 2015. október 15.

Felelős: Lieszkovszki Gábor polgármester

1./ Rendelet a szociális tüzelőanyag támogatás, mint természetben nyújtott települési, önkormányzati támogatás szabályairól (9/2015.(X. 15.) rendelet)

 **9/2015.(X. 15.) rendelet** (7 igen egyhangú szavazattal)

**a szociális célú tűzifa ellátásról**

2./ Beszámoló a Rádi szennyvízcsatorna közműberuházás projekt lezárását követő pénzügyi elszámolásról, valamint az indokolt és igazolt kiadások rendezése

**83/2015.(X. 15.) számú határozat** (7 igen egyhangú szavazattal)

Rád Községi Önkormányzat Képviselő-testülete a rádi szennyvízcsatorna közművek építési munkáival kapcsolatos tájékoztató adatait – amely szerint a beruházás építési szerződések alapján teljesített munkadíja összesen 471 662 126 Ft, továbbá az építést befejező kivitelező kimutatása szerint, a megépült rádi szennyvízközmű vagyoni értéke 475 499 526 Ft – megismerte és elfogadva tudomásul vette.

Felhatalmazza a polgármestert a hivatalos végleges vagyonértékelés megrendelésére és a szennyvízközmű üzemeltetésre történő átadásának előkészítésére.

Határidő: 2015. november 30.

Felelős: Lieszkovszki Gábor polgármester

**84/2015.(X. 15.) számú határozat** (7 igen egyhangú szavazattal)

Rád Községi Önkormányzat Képviselő-testülete a Hegedűs és Schmidt Kft és Wizler-Aqua Kft kivitelező vállalkozóktól megrendeli összesen nettó 13 120 000 összegben az alábbiakban részletezett és a rádi szennyvízközmű építéssel kapcsolatos többletmunkákat:

1./ Szennyvízcsatorna hálózattal kapcsolatos utómunkákat

 Vay Ádám, Liget, és Május 1. utcák vonatkozásában: 1 200 000 Ft

2./ Talajcserét a szennyvízcsatorna építés úthelyreállításához: 4 000 000 Ft

3./ Irányítástechnikával kapcsolatos modernizálást: 2 000 000 Ft

4./ Aszfaltozást, figyelemmel az indokolt felületnövekedésre: 2 000 000 Ft

5./ Az egyéb előre nem látható kárelhárítást (bebetonozott akna): 2 450 000 Ft

6./ A szennyvíztisztító telep membránjainak szükséges cseréjét: 1 450 000 Ft

Felhatalmazza a polgármestert az 1-6. pontban foglaltak szerinti megbízási szerződés aláírására és a műszaki ellenőr által kiadott teljesítési igazolás alapján, az önkormányzat megtakarítása terhére – ha szükséges pénzpiaci értékpapír eladással – történő kifizetésére.

Határidő: 2015. november 30.

Felelős: Lieszkovszki Gábor polgármester

3./ Környezetvédelmi és szociális célú önkormányzati földbérlés

**85/2015.(X. 15.) számú határozat** (7 igen egyhangú szavazattal)

Rád Községi Önkormányzat Képviselő-testülete a Magyar Állam tulajdonában és a tulajdoni lap szerint a Vörösmarty Mgtsz használatában álló Rád, 071/61 helyrajzi számú 4242 négyzetméter területű 16,20 aranykorona értékű szántó művelési ágú mezőgazdasági területet bérbe veszi. Felhatalmazza a polgármester a földbérleti szerződés aláírására és a kifüggesztési eljárás megindítására.

Határidő: 2015. november 30.

Felelős: Lieszkovszki Gábor polgármester

4./ A Galga-mente és Térsége Leader Egyesület 2016. évi tagdíjának átutalása

**86/2015.(X. 15.) számú határozat** (7 igen egyhangú szavazattal)

Rád Községi Önkormányzat Képviselő-testület hozzájárul aGalga-mente és Térsége Leader Egyesület 2016. évi 120 000 Ft összegű tagdíjának 2015. évben történő átutalásához, amelyre felhatalmazza a polgármestert.

Határidő: 2015. október 31.

Felelős: Lieszkovszki Gábor polgármester